En 23-årig mand fra Hobro-området blev lørdag eftermiddag fremstillet i grundlovsforhør i Retten i Hjørring, efter han ved fire-tiden natten til lørdag blev anholdt og sigtet for vold og trusler mod sin mor. I retten kom det blandt andet frem, at den unge mand ifølge anklageskriftet skulle have taget kvælertag på sin mor. I forbindelse med grundlovsforhøret fortalte han, at han ikke kunne huske hvad, der var sket, da han var fuld. Dommeren valgte at følge anklagemyndighedens påstand om at varetægtsfængsle den 23-årige unge mand, da man frygter for, at han ville kunne finde på at være voldelige igen, ligesom retten heller ikke ville tage nogle chancer i forhold til, at den unge mand kunne påvirke vidner i sagen. Den 23-årige mand var ikke enig i dommerens kendelse, og det er nu op til landsretten at tage stilling til, om den 23-årige mand fortsat skal være varetægtsfængslet. Den unge mand er tidligere dømt for vold og trusler blandt andet mod politiet.

Opsummering:
Den 23-årige mand blev anholdt natten til lørdag og er nu fængslet foreløbig fire uger frem.